في شهر أغسطس 2015، سافرت مع عائلتي إلى شيكاغو للعلاج في واحد من أفضل مراكز العلاج الطبيعي في أمريكا، وخلال فترة العلاج قلت أجرب أدخل عيالي المدرسة منها علشان ما تطوفهم السنة الدراسية ومنها أشوف شلون التعليم عندهم.. فترة العلاج خلصت بعد خمس شهور ولكن اللي شفته في مدارسهم من إهتمام وحرص حسيت إني أخيرا لقيت الشي اللي كنت أدور عليه كل هذي السنين اللي طافت، فقررت إني أخليهم يكملون دراستهم في أمريكا، وراح أكمل دراستي خصوصاً إني لقيت التخصص اللي كنت أدور عليه، فقدمت على دراسة الماجستير في تخصص التربية والتعليم للإحتياجات الخاصة، علشان أقدر أتعلم منهم وأرجع أطبق اللي تعلمته في الكويت، فالكويت تستاهل إنا دائما نقدم لها الأفضل.